钦定古今图书集成/方舆汇编/职方典/第1521卷 > 贵州星野考 通志
## 钦定古今图书集成/方舆汇编/职方典/第1521卷 > 贵州星野考 通志

《史记》：“觜参益州，翼轸荆州。”

《春秋元命》苞“参伐流为益州。”

《星经》：“荧惑主霍山扬州荆州，太白主华山凉州雍州益州。”

“玉衡” ，“第二星主益州，常以五亥日候之，乙亥为汉中，丁亥为永昌，己亥为巴郡、蜀郡、牂柯，辛亥为广汉，癸亥为犍为，凡七郡。第四星主荆州，常以五卯日候之，乙卯为南阳，己卯为零陵，辛卯为桂阳，癸卯为长沙，丁卯为武陵，凡五郡。” 《魏、陈、卓郡国》躔次：越嶲入觜度；犍为入参三度；牂柯入参五度。东井、舆鬼，秦雍州。柳，七星，张、周、三辅，翼、轸、《楚、荆州》，武陵，入轸十度。

《广雅》，梁州之西，属北斗开阳一星。

《晋·天文志》：“自毕十二度至东井十五度为实沈，于辰在申。魏之分野，属益州。” 自东井十二度至柳八度为鹑首，于辰在未，秦之分野，属雍州。自柳九度至张十六度为鹑火，于辰在午。周之分野，属三河。自张十七度至轸十一度为鹑尾，于辰在巳。楚之分野，属荆州。《宋书》司中为中台，主梁州。

《唐地志》：“自汉三辅、北地、上郡，尽西南彝、犍为、越嶲、益州郡，极南河之表，东至牂柯。”

西番、吐蕃、吐谷浑及西南徼外彝人，皆占狼星。《宋史》“五车乡星，主益州。”

《明一统志》：“宣慰司，参并分野。普安州井、鬼分野，铜仁府星分野，黎平府翼、轸之馀。”

谢东山《志》：“宣慰司，贵州卫前卫龙里、新添、平越、清平、兴隆、威清、平坝、普定、安庄、安南、普安、毕节、乌撒、赤水、永宁等十七卫，俱参井。都匀府、程番府，今定番州，永宁、镇宁、安顺、普安四州，俱参并之，馀思州、思南、镇远、石阡、铜仁、黎平六府，俱翼轸之馀。”

沈思充《通志》：“贵阳、都匀、石阡、思南四府宣慰司，定番、安顺、镇宁、永宁、普安五州，贵州卫前卫，威清、平坝、普定、安庄、安南、普安、毕节、乌撒、赤水、永”

宁龙里、新添、平越、清平、兴隆、都匀一十八卫，普市、黄平二所，俱“井鬼分野。” 镇远、铜仁、思州、黎平四府，俱柳星之馀。

郭子章《黔记》：黔地连楚蜀，总之不出鹑首。鹑火，鹑尾之次。《星经》载“荧惑主荆州，主舆鬼柳。” 张贵实近荆州，属鬼柳，似近之。

《平越新志》：“汉、蜀分井鬼，柳、滇分井鬼。” 考黔上附滇，中附蜀，下附楚，故分野属井鬼。入觜度参七度。